    									Lisa 1
Mustvee Vallavolikogu xx määrusele nr xx







	




MUSTVEE VALLA ARENGUKAVA 2018–2030






[image: ]





MUSTVEE 2026

SISUKORD
SISSEJUHATUS	3
1.	MUSTVEE VALLA OLUKORRA ANALÜÜS	4
1.1.	Territoorium ja rahvastik	4
1.2.	Haridus ja noorsootöö	6
1.3.	Kultuur, sport ja külaliikumine	10
1.4.	Külastuskeskkond	13
1.5.	Majandus ja ettevõtlus, tehniline taristu	15
1.6.	Sotsiaalhoolekanne ja tervishoid	18
1.7.	Valla juhtimine	21
2.	MUSTVEE VALLA STRATEEGIA 2018-2030	23
2.1.	Visioon 2030	23
2.2.	Põhimõtted ja arengusuunad	23
2.3.	Strateegilised eesmärgid, tegevused ja investeeringud	24
3.	ARENGUKAVA ELLUVIIMINE JA SEIRE	32


10

[bookmark: _Toc206501896]SISSEJUHATUS

Mustvee vald moodustati 25. oktoobril 2017. a, kui kinnitati Mustvee vallavolikogu valimistulemused. Üheks omavalitsuseks ühinesid Avinurme vald, Kasepää vald, Lohusuu vald, Mustvee linn, Saare vald ning Torma valla Võtikvere küla. Ühinenud omavalitsuste elanike arv ja pindala 1.01.2017 seisuga:

	
	Elanike arv 1.01.2017
	Pindala km²

	Avinurme vald
	1 271
	193,62

	Kasepää vald
	1 223
	40,87

	Lohusuu vald
	699
	103,28

	Saare vald
	1 133
	224,71

	Mustvee linn
	1 319
	5,45

	Võtikvere küla
	91
	46,51

	Kokku:
	5 736
	614,5



Mustvee valla arengukava on pikaajaline strateegiline dokument arengu suunamiseks aastateks 2018-2030. Arengukava koostamise algatas Mustvee Vallavolikogu 2018. a veebruarikuus, protsessi koordineerimiseks moodustati arengukava koostamise juhtrühm.

Arengukava on jagatud kolmeks osaks. Esimeses osas antakse lühiülevaade valla territooriumi, rahvastiku ning sotsiaalmajandusliku olukorra kohta ning arengu lähtekohtadest. Valdkondadele hinnangu andmiseks viidi läbi arenguseminar arengueelduste ja kitsaskohtade määratlemiseks. Teine osa keskendub valla strateegiale, kus esitatakse visioon, strateegilised arengusuunad, eesmärgid ning nendeni jõudmiseks vajalikud tegevused ja investeeringud. Strateegia tulemuslikkuse hindamiseks on välja toodud ka mõõdikud, mis iseloomustavad vastava arengusuuna eesmärkide täitmist. Arengukava kolmandas osas on kirjeldatud elluviimise ja seire protsessi.

Arengukava koostamine viidi läbi perioodil märts–august 2018. Selleks viidi läbi kolm ülevallalist arenguseminari, kus osales kokku 113 inimest. Arengukava aluseks võeti lisaks seminaridelt saadud sisendile seniste omavalitsuste arengukavad ja viie omavalitsuse ühinemisleping. Tööd koordineeris ja dokumendi koostas Mustvee vallavalitsuse arendusnõunik.

1. [bookmark: _Toc206501897]MUSTVEE VALLA OLUKORRA ANALÜÜS

1.1. [bookmark: _Toc206501898]Territoorium ja rahvastik

Mustvee vald paikneb Jõgevamaa idaosas, naabriteks on põhjaosas Alutaguse ja Vinni vald, läänes Jõgeva vald ning lõunaosas Tartu ja Peipsiääre vald. Idaosast piirneb vald Peipsi järvega. Valla pindala on ligikaudu 615 km².
Tähtsamatest ühendusteedest läbib valda Jõhvi-Tartu-Valga maantee (põhimaantee nr 3) ning tugimaanteedest Rakvere-Luige, Jõgeva-Mustvee ja Aovere-Kallaste-Omedu maantee.

Joonis 1. Mustvee valla kaart (uus kaart koostamisel)


Valla elanikkond on koondunud Peipsi järve äärsele alale – Mustvee linn, Lohusuu alevik, Raja küla, Kükita küla, Tiheda küla ja Kasepää küla. Sisemaal on suuremad keskused Avinurme alevik ja Ulvi küla endises Avinurme vallas ning Voore ja Kääpa küla endises Saare vallas.
Valla elanike arv on viimase kümne aasta jooksul olnud pidevas langustrendis. Rahvastikuregistri andmetel on sel perioodil elanikkond vähenenud kokku 1200 inimese võrra ehk 18%. Rahvaarvu muutus on olnud perioodil 2011-2018 asustusüksuseid vaadates erinev. Viies külas on elanike arv suurenenud: Maardla külas 74%, Alekere külas 17%, Nõmme külas 13%, Separa külas 9% ja Ninasi külas 3%. Rahvaarv on kõige enam (üle 30%) vähenenud järgmistes külades: Odivere, Saarjärve, Vanassaare, Sirguvere, Sälliksaare, Änniksaare ja Jõemetsa.
Elanike soolis-vanuselist koosseisu vaadates on kokku mehi ja naisi suhteliselt võrdselt, kuid vanusegrupiti on erisused üsna suured. Vanuses 25-39 on naisi 32% vähem kui mehi (573 meest ja 390 naist) ehk vallas on nn pruudipõud. Saare ja Avinurme piirkonnas on teistest mõnevõrra suurem 20-30-aastaste noorte arvukus. Üle 60-aastaseid elanikke on rohkem Mustvee linnas ja Kasepää piirkonnas. 10 viimase aasta suurimad muutused on järgmised: 55% on vähenenud 15-19-aastaste vanusegrupp, suurenenud on elanike arv vanuses 50-54 (10%) ja vanuses 75-85+ (30%). Positiivne on 25-29-aastaste noorte arvu püsimine suhteliselt samal tasemel.

Joonis 2. Mustvee valla soolis-vanuseline struktuur, 1.01.2018 (allikas: rahvastikuregister)

Loomulik iive on vallas negatiivne, keskmiselt on aastas 59 surmajuhtumit rohkem võrreldes sündidega. Viimase kümne aasta jooksul on vallas sündide arv kõikunud aastate lõikes 32-50 sündi aastas.

Eelseisval kümnendil tööturult väljalangevate (55-64-aastaste) inimeste arv on ligi 40% suurem kui tööturule sisenevate noorte (5-14-aastaste) arv. Seega võib tulevikus tekkida piirkonnas tööjõupuudus ning väheneda maksumaksjate arv.

Geomedia poolt 2017. a läbiviidud haridusanalüüsis on esitatud valla rahvastikuprognoos kahe stsenaariumina. Rahvastikuprognoosi baasstsenaariumi põhjal, kus arvestatakse ainult piirkonna elanike sisemist taastepotentsiaali ilma rändeta, sünnib aastatel 2017-2021 Mustvee vallas 221 last, mis on keskmiselt 44 sündi aastas. Rändega tehtud rahvastikuprognoos on pessimistlikum. Vastavalt rändestsenaariumile väheneb elanike arv piirkonnas võrreldes 2017. aastaga 2027. aastaks 18% võrra ja 2037. aastaks 37% võrra, mis võrreldes baas- stsenaariumiga on vastavalt 4% ja 19% enam. Seega tuleb Mustvee vallal arvestada jätkuvalt elanike, sh ka laste arvu vähenemisega.

   Mustvee vallas on Mustvee linn, 2  alevikku ja 56 küla.   

Mustvee vallas elab 1.01.2026 rahvastikuregistri andmetel kokku 5063 elanikku. Valla keskuseks on Mustvee linn, mis on ühtlasi valla suurim asula (1129 elanikku). Avinurme alevikus elab 612 inimest ja Lohusuu alevikus 299 inimest. Vallas on kokku 56 küla. Rahvaarvult suurim on Raja (316 inimest), järgnevad Voore (248), Kükita (205), Kääpa (176), Ulvi (142), Tiheda (136), Kasepää (126), Metsaküla (93), Võtikvere (86) ja Vilusi (68), Tammispää 68.

1.2. [bookmark: _Toc206501899]Haridus ja noorsootöö

Mustvee vallas tegutsevad koolieelsed lasteasutused kõikides piirkondades: Avinurme ja Lohusuu alevikus, Tiheda, Voore ja Kääpa külas ning Mustvee linnas. Kokku käis 12.09.2018. a seisuga valla lasteaedades 164 last, täpsemad andmed on toodud järgnevas tabelis.
Laste arv lasteaedades 12.09.2018 seisuga:

	
	Rühmade arv
	Laste arv

	Avinurme Lasteaed Naerulind
	3
	54

	Voore Põhikool
	2
	32

	Mustvee Lasteaed
	5
	66

	Lohusuu Kool
	1
	12

	KOKKU
	
	164



Valla üldhariduskoolid on Avinurmes, Lohusuus, Voorel ja Mustvees. Gümnaasiumiharidust antakse kahes koolis: Avinurme Gümnaasium ja Peipsi Gümnaasium. Voore Põhikool ja Lohusuu Kool on 9-klassilised, lisaks haldab kool mõlemas piirkonnas ka lasteaeda.
12.09.2018. a seisuga õppis valla koolides kokku 471 õpilast:

	Avinurme Gümnaasium
	163

	Peipsi Gümnaasium
	139

	Mustvee Kool
	83

	Voore Põhikool
	50

	Lohusuu Kool
	36

	KOKKU
	471




Laste ja noorte arv Mustvee valla haridusasutustes on viimase kümne aastaga langenud 30% (vt    joonis 3). Kui lähtuda 2017. aastal piirkonnas elavate laste arvust vanuses 0-15, siis arvutuslikult põhikooliealiste laste arv vanuses 7-15 järgnevatel aastatel väheneb. See tuleneb sündide arvu langusest piirkonnas aastatel 2012-2016. 2024. aastal on arvutuslikult põhikooliealiste laste arv võrreldes 2017. aastaga 24% võrra väiksem. Noorte arv vanuses 16-18 püsib arvutuslikult   lähiaastatel 2017. aasta tasemel.

Joonis 3. Laste arv Mustvee valla haridusasutustes 2008-2018 (allikas: Haridussilm)

Mustvee valla ja teiste omavalitsuste vahel toimub märgatavas mahus koolidega seotud mõlema suunalist rännet. Seetõttu on oluline tagada sobiv ühistranspordiühendus ning üle vaadata õpilastranspordi lahendused. Mustvee valla koolivõrk on hetkel asukohtade osas optimaalne, kuid lähiaastatel on vajalik välja töötada kooliastmete jätkusuutlikkuse kriteeriumid (liitklasside tulevik, kolmas kooliaste jms). Samuti vajab lahendamist gümnaasiumihariduse pakkumine (asukohad, õppesuunad, turundus jm).

Huviharidust pakub Mustvee vallas hallatava asutusena Mustvee Muusika- ja Kunstikool, millel on filiaal avatud 2017. aastast Avinurmes ning 2018. a sügisest ka Voorel. Huvitegevus on vallas mitmekesine, kõikides piirkondades toimuvad erinevad huviringid lastele ja noortele. Huvihariduse ja –tegevuse kättesaadavuse laiendamiseks on koostatud endiste omavalitsuste poolt vastav kava, mille alusel suunatakse riigi poolt valdkonna arenguks eraldatud täiendavaid vahendeid.

Noortekeskused ja noortetoad asuvad Lohusuus, Rajal, Voorel ning Mustvees. Mustvee Valla Noortekeskus alustas tööd 01.01.2019, mis ühendab piirkondade noortekeskused ning tagab ühtse koordineerimise ja valdkonna arendamise.

Valdkonna arengueeldused:
· haridusasutustes on ametikohad täidetud kvalifikatsioonile vastavate spetsialistidega
· kvaliteetse gümnaasiumihariduse võimaldamine vallas
· ennastjuhtiva õppija toetamine, iga õpilase individuaalsusega arvestamine
· mitmekesine huvitegevus
· huvikooli olemasolu
· kogukonna ühtsus ja omavaheline suhtlemine
· noortekeskuste olemasolu (piirkonniti erinev)
· projektides osalemine (kõik asutused kirjutavad projekte)
· haridusasutuste ja nende juhtide koostöö
· kodulähedase hariduse võimaldamine 
· koolivõrgu korrastamine

Valdkonna kitsaskohad:
· tugispetsialistide puudus
· noored ei jää kodukoha gümnaasiumisse
· õpilastransport – pikad õpilasringid, huviringi saamine raskendatud
· 18-26 a noor on kaasamata huvitegevusse
· hoonete korrashoid ja vajadus kaasajastada/ renoveerida 
· vähene laste sündivus
· nüüdisaegse õpikäsitluse vähene rakendamine
· haridusala alarahastamine (vald ja riik)
· liitklassid ja –rühmad osades haridusasutustes
· madal palgatase noortevaldkonna töötajatel

Hetkeolukord 2026:
Mustvee vallas oli 2025/2026. õppeaastal kaks lasteaeda, kaks lasteaed-põhikooli, üks põhikool ja üks gümnaasium: Avinurme Lasteaed Naerulind, Mustvee Lasteaed, Voore Põhikool ja Lohusuu Kool (koolieelsed lasteasutused ja põhikool, mis tegutsevad ühe asutusena), Mustvee Kool ja Avinurme Gümnaasium. 
Haridusandmete portaali haridussilm.ee andmetel õppis Mustvee valla koolides 388 õpilast, sh Avinurme Gümnaasiumis 171 (sh gümnaasiumis 49), Mustvee Koolis 149, Lohusuu Koolis 29 ja Voore Põhikoolis 39. 2025/2026. õppeaastal Mustvee valla lasteaedades kokku 144 last. Avinurme Lasteaias Naerulind on 3 rühma ja 52 last, Voore Põhikooli Kääpa asukohas 2 rühma ja Voorel 1 rühm, kokku 32 last, Lohusuu Kooli lasteaias 1 rühm ja 6 last, Mustvee Lasteaias 4 rühma ja kokku 54 last. Mustvee Lasteaed tegutseb kahes majas. Mustvee maja Narva tn 24/1 ja Tiheda maja Sõpruse tn 88.
Mustvee valla koolivõrk on 2026/27. õppeaastast asukohtade osas optimaalne, kuid lähiaastatel on vajalik välja töötada kooliastmete jätkusuutlikkuse kriteeriumid (liitklasside tulevik, kolmas kooliaste jms). Samuti vajab kaalumist gümnaasiumihariduse pakkumine (õppesuunad, turundus jm). Avinurme Gümnaasiumi IV kooliastme õpilaste arv on stabiilselt väike, 52 Mustvee valla õpilast õpib väljaspool valda gümnaasiumiastmes. Mustveele lähimad gümnaasiumid asuvad Jõgeval (37 km), Tartus  (63), Jõhvis (71 km) ja Rakveres (75 km). Mustvee valla ja teiste omavalitsuste vahel toimub märgatavas mahus koolidega seotud mõlema suunalist rännet. Teiste omavalitsuste üldhariduskoolides omandas haridust kokku 134 õpilast, nendest gümnaasiumiastmes 52, põhiharidust 82 Mustvee valla sissekirjutusega õpilast, kellest 9 olid erivajadusega õpilaste koolides. Seetõttu on oluline tagada sobiv ühistranspodiühendus ning üle vaadata õpilastranspordi lahendused. 
Elanike vähenemine Mustvee vallas mõjutab otseselt laste ja noorte arvu. Laste ja noorte arv Mustvee valla haridusasutustes on alates 2008. aastast pidevas languses. Valla haridusvõrgu korrastamise esimese etapina liideti kaks Mustvee linnas tegutsenud kooli Mustvee Kool ja Peipsi Gümnaasium. Peipsi Gümnaasium lõpetas alates 01.09.2024.a tegevuse, põhikooli õpilased liideti Mustvee Kooliga ja gümnaasiumi 11. ja 12. klassi õpilased Avinurme Gümnaasiumiga, õppekohaga Mustvees, mis selle õppeaasta lõpus tegevuse lõpetab. 25.03.2026.a võttis Mustvee Vallavolikogu vastu otsuse liita Lohusuu kool Mustvee Kooliga ja Lohusuu Koolis tegutsev lasteaiarühm Mustvee Lasteaiaga.
Õpetajate arv üldhariduskoolides on vähenenud. See on seletatav koolide liitmise ja õpilaste arvu vähenemisega. Õpetajate kvalifikatsioonile vastavus valla koolides on valdavalt üle vabariigi keskmise. HTMi 12.02.2025.a andmetel vastas Eestis keskmiselt kvalifikatsioonile 77% õpetajatest. Samadele andmetele tuginedes vastas kvalifikatsioonile 86% Mustvee Kooli, 84% Avinurme Gümnaasiumi ja 80% Lohusuu Kooli õpetajatest. Voore Põhikoolis vastas ainult 42% õpetajatest nõuetele.
Seoses üleminekuga eestikeelsele õppele peavad kõik õpetajad valdama eesti keelt vähemalt C1 tasemel. 2025/26. õppeaastal läksid 1.,2. ja 4., 5. klassid üle täielikult eestikeelsele õppele. Teistes klassides oli võimalik õppida osaliselt vene keeles. Seda võimalust kasutasid 2025/26. õppeaastal nii Lohusuu Kool kui Mustvee Kool.
Seoses sõjaolukorraga Ukrainas on Mustvee vald pakkunud võimalusi Ukrainast saabuvatele õpilastele haridustee jätkamiseks valla lasteaedades ja üldhariduskoolides.
Huviharidust pakub Mustvee vallas hallatava asutusena Mustvee Muusika- ja Kunstikool, millel on avatud 2017. aastast filiaal Avinurmes ning 2018. aasta sügisest ka Voorel. Haridusandmete portaalis haridussilm.ee andmetel õppis 2025/2026. õppeaastal Mustvee Muusika- Kunstikoolis 111 õpilast.
Huvitegevus on vallas mitmekesine, kõikides piirkondades toimuvad erinevad huviringid lastele ja noortele. Huvihariduse ja -tegevuse kättesaadavuse laiendamiseks on koostatud vastav kava, mille alusel suunatakse riigi poolt valdkonna arenguks eraldatud täiendavad vahendid.
Mustvee Valla Noortekeskus alustas tööd 01.01.2019, mis ühendab piirkondade noortetoad ning tagab ühtse koordineerimise ja valdkonna arendamise. Eesmärgiks on luua noortele loovust ja identiteeti toetav turvaline ja kaasav arengukeskkond, võimaldada noortel aktiivselt sisustada oma vaba aega ning suunata noori olema ühiskondlikult aktiivne. Mustvee Valla Noortekeskus pakub noortele vaba aja veetmiseks võimalusi Mustvee linnas, Avinurme ja Lohusuu alevikus ja Voore ja Raja külas. Laste ja noorte vaba aja sisustamisega tegelevad ka Mustvee valla koolid, külaseltsid, rahvamajad, kultuurikeskused jt. Paljud noortele suunatud tegevused on projektipõhised. Noortele on korraldatud laagreid ja malevaid, kus on võimalik erineva kodukeelega noortel lõimuda ja kultuuriliselt mitmekesiselt vaba aega veeta. Tähelepanu on pööratud kodanikukasvatusele, tegutsevad noorkotkad ja kodutütred. Noortejuhtide palk ei motiveeri tööle kandideerima ja sellest tulenevalt on kaadri voolavus suur.
Eesti hariduskorralduse läbivaks põhimõtteks on kaasava hariduse rakendamine. Kvaliteetne üldharidus peab järgima kaasava hariduse põhimõtteid ja olema võrdväärselt kättesaadav kõigile inimestele, sõltumata nende sotsiaalsest ning majanduslikust taustast, rahvusest, soost, elukohast või erivajadusest. Kooli ülesanne on tagada igale õpilasele tema individuaalsetest võimetest lähtuv jõukohane õpe ja areng. Jõukohase õppe ja vajaduspõhise toe tagamiseks on oluline kõikide osapoolte koostöö - õpilane, õpetaja, lapsevanem, hariduslike erivajadustega õpilaste õppe koordineerija (HEVKO) ja tugispetsialistid. Tähtis on hariduslike erivajadustega õpilase varajane märkamine ja asjakohase toe kiire võimaldamine. Selleks teevad koostööd õpetajad, klassijuhatajad ja tugispetsialistid. Mustvee valla kõik koolid on rakendanud üldtoe raames eripedagoogi-logopeedi teenust ning psühholoogi nõustamist. Koostatud on individuaalseid õppekavasid üksikutes õppeainetes, õpilased on osalenud õpiabi tundides ja eesti keelest erineva kodukeelega õpilastele on rakendatud õpiabi eesti keeles. Väikese õpilaste arvuga Lohusuu ja Voore koolides on märgatud igat õpilast ja lähenetud individuaalselt, võimaldades just tema vajadustest lähtuvat õpituge. Kahjuks on haridusasutustes puudu logopeedidest (Lohusuu Kool, Avinurme Gümnaasium ja Avinurme Lasteaed), eripedagoogidest (Voore Põhikool, Avinurme Lasteaed, Lohusuu Kool, Mustvee Lasteaed) ja koolipsühholoogidest (valla koolides osutab teenust üks inimene).
Mustvee Vallavalitsuse esitatud projekti „Mustvee valla üldhariduskoolide võimekuse suurendamine kaasava hariduse põhimõtete rakendamiseks“ toetati taotlusvoorust 4.8.1 ATV Kaasava hariduse põhimõtete rakendamine perioodil 2021-2027. Projekti raames osteti 2025.aastal Mustvee valla koolidele hariduslike erivajadustega õpilaste õpetamiseks, tugiteenuste osutamiseks ja õppimiseks vajalikke õppe- ja abivahendeid ning sisustust ja seadmeid. Õpetajad said koolitusi HEV õpilaste märkamiseks ja nende õppe korraldamiseks.
Kõikide haridusega seotud inimeste ühte inforuumi toomiseks ja eesmärkide seadmiseks korraldatakse hariduskonverentse. 2024.a teemaks oli „Erivajadusega õpilaste märkamine ja toetamine“, 2025.aastal „Ennastjuhtiv õppija“ ja 2026.a „Ennastjuhtiva õppija kujunemise praktikad“.
2026.a algasid Mustvee Kooli energiatõhusaks rekonstrueerimistööd ja Mustvee linna hariduskeskuse ehitus (ehitustööd 2026-2027), mille eesmärk on luua energiatõhus, kaasaegne ja kogukonda siduv hariduskeskkond, kus ühes hoones oleks koos nii kooli, noortekeskuse, kui ka huvikooli ruumid. Ühte hoonesse oleks koondatud kogu haridustegevus, mis annaks võimaluse pakkuda lastele kaasaegset õpikeskkonda ja kvaliteetsemat haridust ning hoiaks kokku taristule kuluvaid rahalisi vahendeid. Mustvee Vallavalitsusele eraldati toetust projektile „Mustvee linna hariduskeskuse ehitamine“ taotlusvoorust Kliima2.9.1.1 Kohaliku omavalitsuse üksuste liginullenergiahoonete ehitamine 2025 ja projektile „Mustvee Kooli hoone energiatõhusaks rekonstrueerimine“ taotlusvoorust Kliima2.8.1.2 ATV Kohaliku omavalitsuse hoonete energiatõhususe parandamine moderniseerimisfondist 2025.
Kavandatud on ka uue Avinurme lasteaia hoone ehitamine (liginullenergiahoone ehitamise meede), mille raames on lõppjärgus Avinurme lasteaia detailplaneeringu koostamine.

1.3. [bookmark: _Toc206501900]Kultuur, sport ja külaliikumine

Mustvee vallavalitsuse hallata on järgmised kultuuriasutused: Lohusuu Vabaajakeskus, Kasepää Rahvamaja, Raja Vabaajakeskus, Mustvee Kultuurikeskus, Avinurme Kultuurikeskus, Voore Seltsimaja ning Saare Rahvamaja. Lisaks nimetatud asutustele pakuvad kultuuriteenuseid ka piirkondades tegutsevad raamatukogud ja mittetulundusühingud. 

Mustvee vallas on Mustvee valla keskraamatukogu, 6 haruraamatukogu (Avinurme, Lohusuu, Kasepää, Raja, Saare ja Voore)  ning 1 väliteeninduspunkt Ulvil.

Sporditegevust pakub hallatava asutusena Mustvee Spordihoone, spordisaalid on  ka Avinurme Gümnaasiumis ja Voore Põhikoolis. Avinurme kultuurikeskuses asub valla ainus ujula. Lisaks on valla omandis palju välispordirajatisi – staadionid, multifunktsionaalsed spordiväljakud ja palliplatsid. Väiksemaid mänguväljakuid ja külaplatse haldavad külaseltsid.

Vallas toimub palju kultuuri- ja spordiüritusi, mille korraldamisel on kandev roll valla asutustel, kolmandal sektoril ja külaseltsidel. Lisaks on järjest rohkem üritusi korraldamas erasektor. 

Mustvee vallas on aktiivne külaliikumine ning seltsitegevus. Kokku on vallas Statistikaameti andmetel tegutsevaid mittetulundusühinguid 130. Vallavalitsus toetab kodanikuühendusi oma eelarvest iga-aastaselt, välja on töötatud ühtne kord ja toetuse jagamise põhimõtted. Vald on rikas usuliste organisatsioonide poolest – kokku tegutseb omavalitsuses 10 kogudust.

Valdkonna arengueeldused:
· omanäoline ja mitmekesine kultuur
· tugevad kollektiivid
· korras majad ja välialad
· tegusad ja ühtehoidvad külad/kogukonnad 
· tugevad MTÜd ja kodanikualgatus
· tugevad meeskonnad spordis 
· olemas taristu (spordihooned, ujula jne)
· suured traditsioonilised kultuuri- ja spordiüritused
· erinevad konfessioonid
· Peipsi järv - toetab kultuuri arengut

Valdkonna kitsaskohad:
· omanäolise kultuuri järjepidevuse hääbumine
· täismõõtmetes kaasaegse staadioni puudumine
· kultuuriürituste kommunikatsioon, vähene koostöö ürituste korraldamisel
· esineb probleeme parkimisalade ja välisvalgustusega
· puudub konkreetne plaan, mida teha osade rahvamajade ja endiste koolihoonetega 
· välilavasid on vähe või kehvas seisukorras
· kogukondadel puudus koolitustest
· spordis puudub koordinaator
· olemasolevate spordirajatiste vähene kasutamine suvisel ajal 
· kutsega treenerite vähesus ei võimalda riiklikke investeeringuid valda kaasata
· kogukondade arvamusi ei koguta ja arvestatakse vähe
· vähe on organiseeritud rahvaspordi üritusi
· kommunikatsioon ja teave ürituste kohta on puudulik

Hetkeolukord 2026:
 
Mustvee vallas on kaks kultuurikeskust (Mustvee Kultuurikeskus, Avinurme Kultuurikeskus), kaks vabaajakeskust (Lohusuu Vabaajakeskus, Raja Vabaajakeskus), kaks rahvamaja (Kasepää Rahvamaja ja SA Kalevipoja Koda hallatav Saare Rahvamaja) ning Voore Seltsimaja. Kultuurikeskused säilitavad ja arendavad rahvakultuuri ja pakuvad kultuuriteenust.

Avinurme Kultuurikeskuses tegutseb kaheksa kultuuriringi: meeskoor, naiskoor, puhkpill, segarahvatants, suveteater, idamaise tantsu rühm. Vadil tegutseb segakoor. Meeskoor, naiskoor, puhkpill ja rahvatantsijad võtavad osa üldlaulu- ja tantsupidudest, maakonna laulu- ja tantsupidudest.

Näited ringide toimumisest: Kasepää Rahvamajas tegutseb kaks huviringi: Kasepää lauluansambel, käsitööring. Raja Vabaajakeskuses tegutseb ansambel „Nadežda“ ja „Rainka“ ja draamaring. Lohusuu Vabaajakeskuses tegutsevad käsitööring, kunstiring, näitering, tantsuringid ja lauluringid.

Valla spordirajatised vajavad renoveerimist. Valla spordihoonete rekonstrueerimise vajadus on suur, sest eelmisel sajandil rajatud võimlad on ajale jalgu jäänud ja vajavad uuendust, et pakkuda tänapäevaseid sportimise võimalusi. 

Mustvee Valla Spordikeskus on Mustvee Vallavalitsuse hallatav asutus, kus viiakse läbi kehalise kasvatuse tunde kooliõpilastele, toimuvad spordiklubide üritused, võistlused ja laagrid ning pakutakse sportlikke tegevusi kõigile Mustvee valla elanikele. Seal toimuvad iganädalased treeningud saalihokis, võrkpallis, jõusaalis, taekwondos, indiacas, jalgpallis ja tennises. 1998. aastal ehitatud spordihoone oli halvas seisukorras. Hoone välispiirded olid amortiseerunud ja ventilatsiooni puudumise tõttu on hoones halb sisekliima. 2025. aastal viidi ellu projekt „ Mustvee spordihoone energiatõhusaks muutmine“. Projekti abikõlblikkuse periood oli 28.06.2022-21.10.2025. Rekonstrueerimistööde eesmärgiks oli suurendada Mustvee spordihoone energiatõhusust, parandada sisekliimat ja vähendada halduskulusid ning saavutada hoone energiatõhusus, mis vastaks energiaklassile A või on sellega samaväärne. Projekti tulemusena rekonstrueeriti Mustvee spordihoone küttesüsteem, veevarustuse- ja kanalisatsioonisüsteem. Ehitati ventilatsioonisüsteemid ja jahutussüsteem. Spordihoone katus ja sissepääsude varikatused rekonstrueeriti terviklikult. Rajati uus räästas ja paigaldati uus vihmasüsteem. Hoone fassaad soojustati ja viimistleti, aknad ning välisuksed vahetati. Jõusaali, võimlemissaali ja pesuruumide põrandad vahetati ja soojustati. Esimesele korrusele ehitati ligipääsetavuse nõuetele vastav inva wc. Hoonele rajati elektrivõrguga seotud 30 kW päikeseelektrijaam. Projekti toetati meetmest „Avaliku sektori KOV allsektori hoonetes energiatõhususe ja taastuvenergia edendamine (Kliima.2.1.3). Hoone energiatõhusamaks muutmist toetas Eesti riik. Tehtud investeeringute kaudu paranesid võimalused sportlike tegevuste harrastamiseks.

Avinurme spordihoones on täismõõtmetes korvpalliväljak, võrkpalliväljak, saab mängida sulgpalli ja tennist, avatud on lasketiir. Avinurme Kultuurikeskuses on avatud ujula. Basseinis on kaks ujumisrada pikkusega 17 m. Suurim sügavus on 1,5 m ja minimaalne 1,1 m. Kasutada saab soome sauna, aurusauna, mullivanni ja puhkeruumi. Aastas külastatakse ujulat üle 5000 korra. 2023.a vahetati ujula ruumis 3 pakettakent. 2026.a parendatakse ujula kohal olevat katust.

Raamatukogud täidavad mitmeid ülesandeid, pakkudes inimestele erinevaid vaba aja veetmise võimalusi kultuurivaldkonnas. Eesti Raamatukoguhoidjate Ühingu koordineerimisel ja Kultuuriministeeriumi toel on valminud „21. sajandi raamatukogu visioonidokument“, milles on võetud suunaks raamatukogude aktiivsema dialoogi loomine teenindatava piirkonna kogukonnaga. Tehes koostööd piirkonna kultuuriasutuste ja haridusasutustega, saab raamatukogude personal osaleda kultuurisündmuste korraldamisel ja raamatukogu täita ka seltsiruumide funktsiooni. Raamatukogud korraldavad individuaalseid kasutajakoolitusi raamatukoguteenuste ja raamatukogu kasutamise osas peamiselt uutele lugejatele ja kooliõpilastele. Peamised sihtrühmad, kellele üritusi korraldatakse on lasteaia lapsed, kooliõpilased ja eakad. Ürituste eesmärgiks on teema-aasta tutvustamine, kirjanduse propageerimine ja lugemisele suunamine, rahvakalendri tähtpäevade ja kirjanike juubelite tähistamine. Mustvee raamatukogudel on ühtne koduleht ja Facebook, Raja haruraamatukogul blogi. Facebook võimaldab huvilistel kursis olla raamatukogus toimuvaga ja saada infot uutest raamatutest.

Jätkunud on Mustvee valla eelarvest mittetulundusühingute toetamine, mille eesmärgiks on laiendada Mustvee vallas kultuuri-, spordi- ja noorsootöö, sotsiaali ning külaliikumise võimalusi, arendada kodanikualgatuslikku tegevust ning soodustada valla elanike koostööd. Taotluste esitamise tähtajaks 01. novembriks 2025 laekus 45 avaldust summas 101 658 eurot. Mustvee vald toetas mittetulundusühinguid 34 800 euroga. Valdav osa taotlustest oli seotud vabaaja ürituste ja sporditegevuse korraldamisega.

Mustvee vallas on moodustatud seitse kogukonnakogu (Mustvee-, Kasepää-, Raja-, Lohusuu-, Avinurme-, Voore- ja Kääpa piirkonna kogukonnakogud). Aastal 2025 jätkasid ka kogukonnakogud oma tegevust. Piirkonniti on toimunud ka rahvakoosolekuid.

1.4. [bookmark: _Toc206501901]Külastuskeskkond

Mustvee valla suurimaks ressursiks turismi arendamisel on Peipsi järv ja selle äärne ala, kuid olulised tõmbekeskused on ka Avinurme (puiduteema) ning Kääpa (Kalevipoja teema).

Olulisemad vaatamisväärsused ja turismiobjektid:
· Avinurme muuseumrong
· Avinurme Puiduait
· Heino Lubja Kaalumuuseum
· Raja vanausuliste palvemaja
· Kükita vanausuliste palvela
· Mustvee vanausuliste muuseum
· Peipsimaa muuseum
· Püsinäitus „Peipsi järve elu tuba“
· 7- kilomeetri pikkune tänavküla
· Kalevipoja muuseum, seikluspark ja mänguhoov 
· Peipsi rannik – Mustvee rand, Raadna, puhkekohad piirkonniti
· RMK matkarajad
· Mustvee kirikud
· Lohusuu kirikud
· Avinurme kirik ja pastoraat

Vallas asub Jõgevamaa suurim majutuskoht (Voore Külalistemaja), kuid Peipsiäärsel alal ööbimiskohti napib. Peipsimaa Turismi poolt tellitud mobiilpositsioneerimise andmetel liigub valla territooriumil palju väliskülastajaid, kuid paljud neist ei ööbi piirkonnas. Jaanuarist märtsini liigub enim Läti turiste (kalastamine), ülejäänud kuudel on ülekaalus Soome turistid.

Mustvee vald osaleb aktiivselt piirkonna turismivõrgustike tegevuses – MTÜ Peipsimaa Turism, Jõgevamaa Arendus- ja Ettevõtluskeskus, Lõuna-Eesti Turismiklaster ja Leader- tegevusgrupid.
Valdkonna arengueeldused:
· Peipsi järv – suur potentsiaal
· loodus (voored, järved, metsad, RMK matkarajad)
· suured ja tuntud traditsioonilised üritused (Avinurme tünnilaat, Mustvee linnapäevad, Kasepää kala- ja veefestival, Peipsi romantika, Sisevete festival, Lohusuu Kalurite päev, Kääpa kohvikutepäev jne)
· omanäoline kultuur, mis pakub huvi turistidele
· kohalikud legendid – Kalevipoeg
· igas kohas oma temaatikaga muuseumid
· turismiobjektide rahuldav külastatavus
· toimivad olemasolevad turismivõrgustikud

Valdkonna kitsaskohad:
· majutus- ja toitlustusasutuste puudus, peatuskohtade puudus
· Peipsi järve vähe ära kasutatud, veeturismi pakkujate puudus
· supluskohtade korrashoid ja tugitaristu puudulikud
· viidad, infotahvlid puudulikud
· puudub väljapääs järvele, võimalik üksikutes kohtades
· matkaradade puudus, uue tegemine on raskendatud
· piirkonnas liigub palju turiste, kes ei ööbi kohapeal


Hetkeolukord 2026:
Mustvee vallas tegutsevad Mustvee vanausuliste muuseum ja Heino Lubja Kaalumuuseum, Kalevipoja muuseum Kääpal, Peipsimaa muuseum ja Peipsi järve elutuba Kasepääl. 
Mustvee vallas tegutseb jätkuvalt 10 kogudust, mis peavad 10 sakraalhoonet, nende seas on nii kirikud kui palvelaid. Mustvee vallas tegutsevatele kogudustele eraldatakse iga-aastaselt tegevustoetust lähtuvalt Mustvee valla eelarves kinnitatud summast. 
Mainekujundusega seoses võetakse osa Peipsimaa ühisüritustest: Peipsi Toidu Tänav, Pöörane TäiskuuÖÖsööming ja Sisevete festival, Peipsimaa Arengufoorum. Mustvee valla turismi arendamisel tehakse koostööd Lõuna-Eesti Turismiklastriga, Peipsimaa Turism MTÜ, MTÜ Kultuuritee ning Jõgevamaa Arendus- ja Ettevõtluskeskusega. 
Rikkaliku kultuuripärandiga ja traditsioone hoidva vallana korrastatakse külastuskeskkondi ja kultuurilis-ajaloolisi objekte koostöös mittetulundusühingutega. MTÜ Peipsimaa Turismi projekti abil on paigaldatud Mustvee vallas Lohusuu alevikus, Vilusi, Kääpa ja Voore külades ning Mustvee linnas puidust puhkekohad koos mänguväljaku atraktsioonidega. Jõgevamaa Arendus- ja Ettevõtluskeskus SA paigaldas Jõgevamaa uued turismikaardid.

1.5. [bookmark: _Toc206501902]Majandus ja ettevõtlus, tehniline taristu

Statistikaameti andmetel oli 2017. aastal vallas 240 majanduslikult aktiivset füüsilisest isikust ettevõtjat, 257 osaühingut, 1 aktsiaselts ja 4 tulundusühistut. Valla suurimaks tööandjaks on metallitöötlemisega tegelev Avinurmes asuv ettevõte Birger OÜ (120 töötajat).
Ligi 50% ettevõtetest (242) tegeleb põllumajanduse, metsamajanduse või kalapüügiga. Tegevusaladest järgnevad hulgi- ja jaekaubandus ning mootorsõidukite remont (60 ettevõtet), töötlev tööstus (44), ehitus (29), kutse-, teadus- ja tehnikaalane tegevus (24), veondus ja laondus (21) ning majutus ja toitlustus (19). Valdav osa ettevõtteid on mikroettevõtted (vähem kui 10 töötajat).
Sarnaselt teiste Peipsiäärsete omavalitsustega on Mustvee vallas sissetulekute tase Eesti keskmisest oluliselt madalam. Palgatöötaja kuukeskmine brutotulu 2017. a oli 949 eurot, samas kui Eesti keskmine oli 1 155 eurot.
Valda läbib Jõhvi-Tartu-Valga maantee (põhimaantee nr 3) ning tugimaanteed: Rakvere- Luige, Jõgeva-Mustvee ja Aovere-Kallaste-Omedu. Vallateede kogupikkus on teeregistri andmetel 243 kilomeetrit, neist kattega teid on 21 km, enamik teid on kruusakattega.
Mustvee vald on MTÜ Jõgevamaa Ühistranspordikeskuse liige ning liinivõrgu haldamine toimub MTÜ kaudu. Lisaks on valla hallata mitmed õpilasliinid. Mustvee linna läbivad paljud kommertsliinid, kuid väiksemates asulates peatuvad vaid vähesed bussid.
Ühisveevärgi ja –kanalisatsioonisüsteemi (ÜVK) arendamisse on varasemalt investeeritud tagasihoidlikult (v.a Mustvee linn ja Avinurme alevik), mistõttu on lähiaastatel vajalik teha suuri investeeringud tiheasustusaladel ja kompaktse asustusega piirkondades. ÜVK haldamisega tegeleb Mustvee linnas OÜ Mustvee Haldus, teistes ÜVK piirkondades on teenus üle antud AS-le Emajõe Veevärk.
Kaugküttepiirkonnad on Mustvee vallas Avinurme alevikus, Kääpa ja Voore külades ning Mustvee linnas. Nimetatud piirkondadele on varasemalt koostatud soojusmajanduse arengukavad, kus on välja toodud soovituslikud tegevuskavad katlamajade arendamiseks. Lähiaastatel vajab soojamajandus olulisi investeeringuid katelde ja soojatrasside uuendamiseks.
Valla kommunaalteenuste pakkumises on kavas lähiajal ümberkorraldused. Hetkel tegeleb Mustvee linnas teenuste pakkumisega valla omandis olev ettevõte OÜ Mustvee Haldus, endise Saare valla piirkonnas haldab kommunaalmajandust hallatav asutus Mustvee Vallavara. Teistes piirkondades on vallavalitsuse (ametiasutuse) koosseisus vastavad töökohad. Jäätmemajandust korraldatakse vastavalt Mustvee valla jäätmehoolduseeskirjale.

Valdkonna arengueeldused:
· loodusressursid (järved, mets, põllumaa, jõed)
· olemasolev kompetents (puidutöötlemine, kalapüük ja töötlus, köögivili, metalli töötlemine)
· Jõhvi-Tartu maantee ehk Via Hanseatica trass
· Peipsi sadamad (nii majandus kui veeturism)
· turism kui majandusharu - ettevõtted edukalt tegutsemas
· traditsioonid hästi välja arenenud, tuntud märgid (tänavakaubandus, sibul, peipsi kurk, kala, Avinurme puidutooted, tunnussündmused)
· ettevõtlike noorte programm osades koolides

Valdkonna kitsaskohad:
· tööjõu puudus (oskustöölised) - ettevõtted ei saa laieneda kuna pole töötajaid
· töökohtade puudus
· madal palgatase
· kutsehariduse võimaluste puudumine piirkonnas (ettevõtted saaks pakkuda praktikat)
· üürikorterite puudus
· ettevõtjate vaheline koostöö, ettevõtjad pole organiseerunud (suhtlus, ühiskonnas panustamine)
· kohalike teede ja tänavate seisukord, vähe kergliiklusteid
· hoonete energiatõhusus, energialahendused
· mahajäänud hooned (rikuvad üldpilti)
· interneti kiirus ei vasta soovidele
· ühistranspordi korraldus (keeruline liikuda valla siseselt kui ka suurematesse linnadesse)
· ühisveevärgi ja -kanalisatsiooni seisukord (puudumine mitmes piirkonnas)
· investeerimisvõimaluste vähene reklaam
· vähene alustavate ettevõtjate tugi ja tunnustus


Hetkeolukord 2026:
Mustvee linnaruumi arendamisel on tehtud mitmeid olulisi samme, et parandada linna elukeskkonda ja muuta see atraktiivsemaks nii elanikele kui ka külastajatele. Linnaruumi arendamiseks on läbi viidud arhitektuurivõistlus, mille tulemusena saadi linnakeskuse eskiislahendus, mis annab võimaluse edaspidi linnakeskust ühtse visiooni alusel arendada. Rajatud on uusi mänguväljakuid (ranna-alal paiknevad mänguväljakud) ja sportimisvõimalusi (ranna-alal asuv välijõusaal) nii lastele kui ka täiskasvanutele. Mustvee sadama-alale ehitati laulev purskkaev, mis lisab piirkonnale esteetilist väärtust, on atraktiivne turismimagnet ning on populaarne kogunemiskoht linnakodanikele.

2023. aastal teostati Euroopa Liidu välispiiri programmi toel Mustvee joogivee pumpla rekonstrueerimine. Paigaldati muldesse täiendavad veereservuaarid kogumahutavusega 120 m3 ja uued pumbad koos juhtimisautomaatikaga ning piisava jõudlusreservi varuga, vahetati veefiltrites filtriliiv, juhtimisklapid ja juhtimisautomaatika. Sellega tõusis pumpla tootlikkus ja töökindlus, mis aitab vältida suvisel tarbimise kõrgperioodil veekatkestusi ja surve langust veetrassides. Sama projekti raames toimus sadama lõunamuuli alale paatide remondiplatsi rajamine. Platsile paigaldati vastav veekogumissüsteem koos õlipüüduriga. Paatide remondiala juurde soetati sanitaarkonteiner. Konteiner on kolmeosaline. Igas osas tualett, dušš ja valamu. Konteineri paigaldamisega luuakse lõunamuuli külastavatele karavanituristidele, paadireisijatele ja rannas käijatele tualeti kasutamise ja pesemise võimalus.
2024. aastal rekonstrueeriti Kääpa küla Siili tn piirkonna amortiseerunud soojatrass 147 m, mille tulemusena vähenevad kaugküttevõrgu kaod ja arvestuslik CO2 heide. 
2024. a sai valmis Lohusuu puhkeala väljaarendamise I etapp, mille raames on välja ehitatud pinnasekattega juurdepääsutee ja slipp.  
2025.a lõppesid Mustvee vallas on kaasaja nõuetele vastava taristu tagamiseks Kasepää vee- ja kanalisatsioonirajatiste rekonstrueerimise III etapi tööd. 
SW Energia OÜ poolt viidi ellu projekt „Mustvee katlamaja rekonstrueerimine energiatõhususe suurendamiseks“. Projekti abikõlblikkuse periood oli 01.12.2023-31.10.2025. Projekti eesmärgiks oli energiatõhususe suurendamiseks Mustvee katlamaja rekonstrueerimine, mille käigus ehitati Mustveesse biokütusel töötav täisautomaatne katlamaja ja rekonstrueeriti Mustvee olemasoleva katlamaja kateldesüsteem. Hoonestusalalt lammutati osaliselt olemasolevad hoonemahud, kuhu oli ehitatud hoonetest-rajatistest seotud kompleks kütuse (hakkepuidu) varjualuse, kütusehoidla ja vastuvõtusõlme kanali näol. Projekti toetati KIK meetmest „Energiatõhususe edendamine ja kasvuhoonegaaside vähendamine“.  
2025.a viidi ellu projekt „Lohusuu puhkeala väljaarendamise II etapp“. Projekti abikõlblikkuse periood oli 19.10.2023-18.10.2025. Projekti eesmärgiks oli Lohusuu aleviku puhkeala väljaarendamine kvaliteetseks turismikohaks, kus on olemas avalik veesõidukite veeskamiskoht ja ujuvkai. Projekti tulemusena rajati Lohusuu puhkealale pinnaskattega slipi manööverdusala, valgustati slipini viiv juurdepääsutee ning manööverdusala. Paadislippi ja ujuvkai teenindamiseks süvendati Avijõge ja kindlustati kaldanõlvad ning rajati ujuvkai. Projekti toetati meetmest RE.2.1 Regionaaltoetused, taotlusvoorust 2023 - Maakondlike arengustrateegiate elluviimise toetusmeede - 14.04.2023-19.10.2023. 

Viidi ellu projekt „Mustvee sadamaala arendamine kalandustraditsioonide edendamiseks“. Projekti abikõlblikkuse periood oli 28.06.2024-31.10.2025. Projekti eesmärgiks oli Luua Mustvee sadamaalal kaasaegne ja atraktiivne taristu, mis suurendaks piirkonna turvalisust, mugavust ja kasutajasõbralikkust ning aitaksid parandada sadamaala üldist funktsionaalsust. Loodud keskkond võimaldaks korraldada üritusi kalandus- ja merendustraditsioonide säilitamiseks. Projekti tulemusena rekonstrueeriti Mustvee sadama navigatsioonimärgid, mis on vajalikud sadamasse sissesõidu ohutuse tagamiseks. Teostati kivikatte paigaldustööd, kus vahetati kõnnitee kruuskatend sillutiskivikatendiga parandades sadamaalal liikumisvõimalusi. Soetati ja paigaldati kahe sektsiooniga sanitaarsoojak, parandades sadamaalal viibivate inimeste sanitaartingimusi. Soetati ja paigaldati sadamaalale ilmastikukindlad turvaklaasiga lukustatavad infostendid, parandades korraldusliku-, kalastus- ja turismialase info kättesaadavust. Projekti toetati Euroopa Merendus-, Kalandus- ja Vesiviljelusfondi rakenduskava 2021-2027 meetmest „Perioodi 2021-2027 kogukonna juhitud kohaliku arengu toetus“, tegevussuunaks kalandus- ja merendustraditsioonide edendamine. 
2026.a viidi ellu projekt „Mustvee linna bussiooteala rekonstrueerimine“. Projekti abikõlblikkuse periood on 19.12.2024-31.07.2026. Projekti eesmärgiks oli rekonstrueerida olemasolev Mustvee bussiooteala linna keskel kaasaegse taristuga liikumiskeskuseks, mis toetaks inimeste igapäevateenuste kättesaadavust, oleks mugav, ligipääsetav ja turvaline. Projekti tulemusena rekonstrueeriti Mustvee linna bussiooteala. Rajati aktiivse liikumise- ja ootamisala, Tartu tn ülekäigurada, busside liikumis- ja parkimisala ning võimalikult selge ruumiga välituruala. Ehitati bussiooteala vee-, reovee- ja sademeveetorustikud ning elektrivastus tänavavalgustuseks. Täiendati teekattemärgistusi. Projekti toetati meetmest RES.2.1 Regionaaltoetused, taotlusvoorust Maakonna arengustrateegia elluviimise toetus 2024-2027- 22.01.2024-31.12.2027. 
Algas projekt „Mustvee linna bussiootepaviljoni ehitamine“. Projekti abikõlblikkuse periood on 01.11.2025-31.03.2027. Projekti eesmärgiks oli projekteerida ja ehitada Mustvee linna kaasaegne bussiootepaviljon kujundades kaasaegse taristuga liikumiskeskust, mis toetaks inimestele igapäevateenuste kättesaadavust, oleks mugav, ligipääsetav ja kõigile ohutu. Projekti tulemusena on Mustvee keskuse alal loodud turvaline kaasaegse taristuga bussiooteala, kuhu on rajatud kaasaegsete tingimustega bussiootepaviljon, jalakäijasõbralik ruum ja ülekäigurajad ning turvaline mootorsõidukite liikumise ala. Projekti toetatakse meetmest RES.2.1 Regionaaltoetused, taotlusvoorust Maakonna arengustrateegia elluviimise toetus 2024-2027- 22.01.2024-31.12.2027. Kulud kokku 2025. aastal olid 12 264 eurot.  
Algas projekt „Mustvee valla jäätmekava 2026-2031 koostamine“. Projekti abikõlblikkuse periood on 17.10.2025-31.12.2026. Projekti eesmärgiks on koostada Mustvee valla jäätmekava 2026-2031. Projekti tulemusena koostatakse Mustvee valla jäätmekava 2026-2031, mis on kohaliku tasandi jäätmehoolduse arengudokument ja mille eesmärgiks on jäätmetekke vähendamine, ringlusesse võtmise suurendamine ning jäätmetest tuleneva keskkonnariski vähendamine. Projekti toetatakse meetmest RES.4.9 Ringmajandus, taotlusvoorust Keskkonnaprogrammi ringmajanduse jäätmehoolduse arendamine kohaliku omavalitsuse üksuses 2025-03.09.2025-17.10.2025. Kulu jääb 2026. aastasse.  
Jätkus projekt „Rohelised rööpad II“ Projekti kestus 01.10.2023-30.09.2026. Projekti eesmärk on arendada edasi piiriülest turismitoodet Rohelised Rööpad (Green Railways), tähistades Roheliste Rööbaste marsruute ja objekte ning arendades ja sidudes tootega uusi marsruute ja vaatamisväärsusi. Projektiga suurendatakse Roheliste Rööbaste ja sellega seotud teenuste kättesaadavust erinevatele sihtrühmadele, sh lapsed, väikelaste vanemad, eakad ja puuetega inimesed, ning kaasatakse erinevaid sihtrühmi toote- ja teenusekujundusprotsessi. Projekti raames toimub Avinurme muuseumirongi platvormvaguni ümberehitamine ja AvinurmeMustvee matkatee rajamine. Projekti juhtpartner on Läti Roheteede Assotsiatsioon, mis viib tegevusi ellu koos Kurzeme Planeerimispiirkonna, Lõuna Kurzeme, Limbaži, Valmiera, Gulbene, Smiltene, Mulgi, Valga ja Mustvee vallaga, SA-ga Haapsalu ja Läänemaa Muuseumid ning MTÜ-ga Eesti Muuseumraudtee. Projekti kaasrahastab Interreg Eesti-Läti programm. 2025. a kulu oli 2 796 eurot.
Mustvee vald jätkas 2026. aastal hajaasustuse programmis osalemist, mille eesmärgiks on maapiirkondades peredele tagada head elutingimused ning seeläbi aidata kaasa elanike arvu püsimisele. Hajaasustuse programmi 2026. aasta taotlusvoor oli avatud 2. veebruarist kuni 2. aprillini. Hajaasustuse programmi 2026. aasta vooru esitati Mustvee Vallavalitsusele tähtaegselt kokku 23 toetuse taotlust kogusummas 188 552 eurot, millest taotletav toetus oli 117 315 eurot. 
Nõuetele vastavaid toetuse taotlusi esitati 23 kogusummas 188 552 eurot, sh kuulub 9 veevarustussüsteemide valdkonda summas 44 302,21 eurot, 14 kanalisatsioonisüsteemide valdkonda summas 73 013 eurot. Sealhulgas esitati 2 ühistaotlus ja 9 taotlust lastega perede  ning majapidamiste poolt, kelle leibkonda kuulub puudega isik. Hajaasustuse programmi 2026.a taotlusvoorust rahuldati täies mahus 14 taotlust (sh 5 veesüsteemide ja 9 kanalisatsioonisüsteemide rajamiseks) ja üks taotlus rahuldati osaliselt (kanalisatsioonisüsteemide rajamine). Rahuldamata jäeti 8 taotlust. Mustvee Vallavalitsuse eelarves on planeeritud hajaaasustuse programmi toetuseks 2026. aastal 40 000 eurot. Vastavalt regionaal- ja põllumajandusministri 12.06.2026 käskkirjale nr 89 „Hajaasustuse programmi 2026. aasta riigi toetusvahendite jaotus“ eraldati Mustvee vallale riigitoetust 2026. aastal 40 000 eurot. Kokku oli riigi ja kohaliku omavalitsuse toetuse vahendeid summas 80 000 eurot. 

1.6. [bookmark: _Toc206501903]Sotsiaalhoolekanne ja tervishoid

Mustvee vallavalitsuse sotsiaalosakond pakub abivajajatele tuge valla viies piirkonnas, kus kodanike küsimustega tegelevad ametnikud ja sotsiaalhooldustöötajad. Kuigi valla elanike arv on vähenenud, suureneb aasta-aastalt abivajajate arv. Seda tingib vananev elanikkond ning puuetega inimeste märkimisväärne osakaal rahvastikust. Vallas napib sotsiaalteenuste pakkujaid era- või kolmandast sektorist. Valla sotsiaaleluruumid paiknevad Avinurmes, Kääpal, Voorel ja Lohusuus.
Omavalitsuste ühinemise järgselt on ühtlustatud valla eelarvest makstavad sotsiaaltoetused. 2018. a on võimalik taotleda järgmiseid toetusi: sünnitoetus, matusetoetus, ranitsatoetus, laste prillitoetus, eakate juubeli- ja sünnipäevatoetus, täisealise isiku ja puudega lapse hooldajatoetus, ujumise toetus, ravimitoetus, küttepuude toetus ning vältimatu abi toetus.
Vallas asub kolm sotsiaalhoolekandeasutust: MTÜ Avinurme Sotsiaal- ja Turvakeskus, MTÜ Kääpa Hooldekeskus ja valla asutatud SA Mustvee Tervis.
Perearstide vastuvõtt toimub Mustvee linnas, Lohusuu alevikus ning Voore ja Kääpa külas. SA Mustvee Tervise baasil on arendamisel Mustvee Tervisekeskus, kus lisaks perearstipraksisele on kavas pakkuda koduõenduse, ämmaemanda, füsioteraapia, psühholoogi ja hambaravi teenust.
Valdkonna arengueeldused:
· piirkonnad kaetud sotsiaaltöötajatega
· erinevate kompetentsidega pädevad töötajad (üksteise täiendamine, valmisolek muutusteks)
· tervisekeskus – mitmekesised teenused, noored perearstid
· piikonnas on olemas ööpäevaringset üldhooldusteenust pakkuvad ettevõtted
· teenuste mitmekesisus 
· naabrivalve on, kuid vajab arendamist
· aktiivne kultuur toetab sotsiaaliseerumist
· võrgustikud olemas (koolid, sots.töötajad, lasteaiad, lastekaitse spetsialist, huvijuhid)
· kriminaalse elemendi vähesus
· keelte integratsioon, kultuuride ja religioonide lõimumine


Valdkonna kitsaskohad:
· teenuste kättesaadavus raskendatud (kaugus linnadest, kus teenuseid pakutakse, ajafaktor)
· transport ja logistika
· sotsiaalmaja (ööpäevaringne hooldus) ja teenused (saun, pesupesemine, juuksur, maniküür-pediküür)
· Mustvees puudub päevakeskus eakatele ja psüühiliste erivajadustega inimestele
· info ei liigu eakate ja psüühiliste erivajadustega inimeste seas – internet, arvutiõpe
· oskuste puudumine, kohalikud töökohad spetsiifilised
· passiivsete	noorte	(lisaks	erivajaduste	ja	käitumishäiretega)	koondamine	ja aktiviseerimine
· motivatsiooni ja tahte vähesus (raske motiveerida noort, kui kodus pole toetust)
· lapsevanemate harituse puudulikkus
· vananev elanikkond, puuetega inimesi palju
· negatiivne iive
· madalad sissetulekud
· Avinurme perearstikeskuses puudub perearst


Hetkeolukord 2026:

Sotsiaalhoolekande ülesandeks on isikule või perekonnale toimetulekuraskuste ennetamiseks, kõrvaldamiseks või kergendamiseks abi osutamine ja sotsiaalsete erivajadustega isiku sotsiaalsele turvalisusele, arengule ja ühiskonnas kohanemisele kaasaaitamine. Olulisel kohal on töö laste ja noortega probleemide ennetamiseks ning töö probleemsete laste ja peredega.

Mustvee vallas toimub sotsiaalteenuste ja- toetuste osutamine koostöös Mustvee Vallavalitsuse sotsiaalosakonna ametnike, töötajate ja sotsiaalvaldkonnas tegelevate organisatsioonidega. Sotsiaaltöötaja vastuvõtt toimub kõikides valla piirkonna teenuskeskustes (Avinurme, Kasepää, Lohusuu, Mustvee ja Saare). Kõikides piirkondades on tööl ka sotsiaalhooldustöötajad. Valla sotsiaalhoolekande paremaks korraldamiseks on loodud sotsiaalhoolekande komisjon (2025.a) ja vallavolikogu sotsiaalkomisjon.

Tervishoiuteenustest on Mustvee vallas olemas perearstid Mustvees, Lohusuus, Kääpal ja Voorel, hambaarst Mustvees, apteegid Avinurmes ning Mustvees.

Mustvee Vallavalitsus teeb tihedat koostööd erinevate ametkondadega (Politsei- ja Piirivalveamet, Sotsiaalkindlustusamet, Jõgevamaa Arendus- ja Ettevõtluskeskus, Eesti Linnade ja Valdade Liit, Rajaleidja, Innove, Punane Rist, Sotsiaalministeerium, Eesti Puuetega Inimeste Koda, Päästeamet jpm) ning võtab osa sotsiaalprobleemide lahendamisele ja heaolu suurendamisele suunatud projektidest.

Eakate ja sotsiaalabi vajavate isikute osakaalu tõusuga on suurenenud sotsiaalhoolekande ja tervishoiuteenuste nõudlus ning koormus. Seega on oluline just nende teenuste, mis võimaldavad inimestel võimalikult kaua oma koduses keskkonnas hakkama saada (nt eluruumi tagamise teenuse, koduhooldusteenuse ja sotsiaaltransporditeenuse), laiendamine ning arendamine. Viimaste aastate jooksul on Mustvee valla rahvastik vähenenud ning elanikkond on vananev. Ka noorte osakaal vallas on vähenenud. Suurenenud on (töövõimetus) pensionäride, eakate ja puudega inimeste osakaal valla rahva arvust, mis tähendab sotsiaalabi vajaduse kasvu.

Üheks valdkonna strateegiliseks arengusuunaks Mustvee vallas on „Hooliv omavalitsus“, mille eesmärgiks on heal tasemel ja kättesaadavad tervishoiu- ja sotsiaalteenused ning mõõdikuks vallas pakutavate sotsiaalteenuste arv ja erinevate teenuste arv piirkondlikes teenuskeskustes. 
Mustvee Vallavolikogu võttis 26.03.2025 vastu määruse nr 3 „Sotsiaalhoolekandelise abi andmise kord Mustvee vallas“, mis jõustus 01.05.2025. Määrus reguleerib Mustvee vallas osutatavate ja korraldatavate sotsiaalteenuste ja sotsiaaltoetuste taotlemist, määramist ja osutamise tingimusi ning korda.

Mustvee vallas osutatakse 15 sotsiaalteenust: koduteenus, väljaspool kodu osutatav üldhooldusteenus, tugiisikuteenus, täisealise isiku hooldus, isikliku abistaja teenus, varjupaigateenus, turvakoduteenus, sotsiaaltranspordi teenus, eluruumi tagamise teenus, võlanõustamisteenus, lapsehoiuteenus, asendushooldusteenus, järelhooldusteenus, vältimatu sotsiaalabi, vaimse tervise teenus. Lisaks loetletud teenustele osutatakse juhtumipõhiselt ka muid vajaduspõhiseid sotsiaalteenuseid, nt pesu pesemise teenus, dušši kasutamise teenus. Kõiki teenuseid osutatakse kõikides teenuskeskustes. Lohusuu piirkonnas tegutseb taaskasutustuba. Taaskasutustoast on kõikidel soovijatel/abivajajatel võimalik tasuta saada riideid, nõusid ja muid vajalikke kodukaupu. Ühtlasi on võimalik taaskasutustuppa viia korralikke asju, mida endal enam vaja ei lähe.

Mustvee vald osaleb Päästeameti projektis „Kodud tuleohutuks“. 2025. aastal tehti projekti toel tuleohutumaks kaks kodu, 2026. aastal on saadud rahastus samuti kahe kodu tuleohutumaks muutmiseks. Piirkondades, kus ühistranspordi liiklus on halb või puudub sootuks, on vald korraldanud nn poe bussiringid. Voore piirkonna eakad saavad 3 korda kuus käia Voore poes (koduhooldustöötaja) ja üks kord kuus viib buss piirkonna eakad Mustveesse. Lohusuu piirkonna elanikud saavad valla poolt korraldatud bussiga käia Mustvees neli korda kuus. Kevadel 2025 alustas Mustvee vald koostöös SOS Lastekülaga peretugevdusteenuse pakkumist. Teenus on suureks abiks ning toeks valla lastekaitsespetsialistile sotsiaalselt nõrgemate perede toetamisel. Kahel korral kuus toimetab Toidupanga toidubuss Mustvee valla abivajajateni toiduabi.

Mustvee vallas makstakse sissetulekust sõltuvaid toetusi (toimetulekutoetus, tervisetoetus, küttepuude toetus, ühekordne sotsiaaltoetus), sissetulekutest mittesõltuvaid toetusi (sünnitoetus, matusetoetus, esmakordselt kooli mineva lapse toetus, laste prillitoetus, eakate sünnipäevatoetus, vältimatu abi toetus, alushariduses makstava toiduraha toetus) ja abivajadusest sõltuvaid toetusi (puudega lapse hooldajatoetus, täisealise isiku hooldajatoetus). Alates 01.03.2026 tõusid Mustvee valla eelarvest makstavate sotsiaaltoetuste piirmäärad. Alates märtsist on matusetoetuse suuruseks 300 eurot, juubelitoetus alates 75. eluaastast 30 eurot (alates 100. eluaastast 100 eurot), täisealise isiku hooldajatoetus raske puudega täisealise isiku hooldajale 45 eurot kuus, sügava puudega täisealise isiku hooldajale 60 eurot kuus, keskmise puudega täisealise isiku või isiku, kellele puuet määratud ei ole, hooldajale 35 eurot kuus. Ööpäevaringse üldhooldusteenuse hoolduskomponendi rahastamise piirmäär on alates 1. juunist 2026 kuni 700 eurot teenusel oleva isiku kohta kuus. Kuni juunini oli piirmäär 570 eurot kuus.

2024.a II poolaastal viidi läbi vanemlusprogrammi „Imelised aastad“ koolitus 2-8 aastaste laste vanematele. Programmi eesmärgiks on ennetada võimalikke laste käitumisprobleeme, tulla toime perekriisidega. Kevadel 2025.a alustas Mustvee vald koostöös SOS Lastekülaga peretugevdusteenuse pakkumist.

Mustvee Vallavalitsuse projekti „Teadmiste toel tegusamaks“ toetati Euroopa Sotsiaalfondi ja Peipsi Alutaguse Koostöökoja meetme „Sotsiaalne kaasatus“ abil 2024. aastal. Toetuse meetme eesmärgiks oli piirkonna tuge vajavate sihtgruppide kaasamine ja nende toetamine (nt eakad, hoolduskoormusega inimesed, erivajadusega inimesed, toimetulekuraskustega inimesed) sh neile tegevusvõimaluste loomine ja valdkonnas töötavate inimeste arengu ja võrgustumise toetamine. Projekti raames toimus perioodil 2025 kuni mai 2025 Avinurmes 5 koolitust (sotsiaalhoolekande korraldus, digioskused ja- turvalisus, vaimse tervise esmaabi, dementsus, toimetulek keerulise abivajajaga) Lohusuu ja Avinurme piirkonna sihtrühma kuuluvatele inimestele. 

Mustvee vald osaleb projektis „Jõgevamaa inimkeskse hoolekande- ja tervishoiusüsteemi koordinatsioonimudeli arendamine“ (TERVIK-mudel). TERVIK-mudeli välja töötamisega alustatakse 2026.a sügisel. Projekt kestab 2027.a lõpuni. Projekti eesmärk on luua ja rakendada Jõgevamaal toimiv inimese keskne hoolekande- ja tervishoiusüsteemi koordinatsioonimudel, mis võimaldab kompleksse abivajadusega inimestele pakkuda koordineeritud, õigeaegset ja vajaduspõhist abi. Projekt aitab koondada tegevusi sotsiaal- ja tervishoiuteenuste vahel ning loob süsteemi, kus spetsialistid saavad ühiselt planeerida ja ellu viia inimese vajadustest lähtuvat abi. Mudel toetab ennetust, varajast sekkumist ning inimeste võimet iseseisvalt koduses keskkonnas kauem toime tulla.


1.7. [bookmark: _Toc206501904]Valla juhtimine

Mustvee Vallavolikogu on 21-liikmeline. 2017. a toimusid ühinenud valla volikogu valimised viies ringkonnas ning mandaadid jagunesid järgnevalt:
· Avinurme valimisringkond – 5
· Kasepää valimisringkond – 4
· Lohusuu valimisringkond – 3
· Mustvee valimisringkond (sh Võtikvere küla) – 5
· Saare valimisringkond – 4.

2021. aastal toimunud valimistel oli valla territoorium üks valimisringkond. Mandaate oli 21.
2025. aasta oktoobris toimusid kohaliku omavalitsuse volikogu valimised, mille tulemusel vähenes Mustvee vallavolikogu liikmete arv seniselt 21 liikmelt 17 liikmeni.

Pärast valimisi kuulub volikokku üheksa valimisliidu Meie Vald 2035 liiget, üks valimisliidu Uus Suund liige, kolm Eesti Keskerakonna liiget, kaks  Eesti Konservatiivse Rahvaerakonna liiget ning kaks Isamaa erakonna liiget. Uusvalitud volikogu otsustas 5. detsembri 2025. aasta istungil moodustada kuus alalist komisjoni: haridus- ja noorsootöökomisjon (7 liiget), kultuuri- ja spordikomisjon (7 liiget), eelarve- ja majanduskomisjon (9 liiget), kogukonnakomisjon (7 liiget), sotsiaal- ja tervishoiukomisjon (7 liiget) ning revisjonikomisjon (5 liiget).

Mustvee Vallavalitsus osutab talle seadusega pandud teenuseid ja lahendab kõiki kohalikku elu puudutavaid küsimusi, mis ei ole seadusega antud riigiorganite või kellegi teise pädevusse.
Mustvee Vallavalitsus kui valla täitevorgan jätkas alates 2025. aasta algusest seitsme liikmelisena. Sinna kuulusid vallavanem, palgaline abivallavanem ja viis vallavalitsuse liiget. Vallavalitsuses oli esindaja igast haldusreformi käigus ühinenud omavalitsuse piirkonnast.
Peale 2025. aasta oktoobris toimunud kohaliku omavalitsuse volikogu valimisi Mustvee Vallavolikogu 05.12.2025 otsuse  nr 42 „Mustvee Vallavalitsuse liikmete arvu ja struktuuri kinnitamine“ alusel kinnitati viie liikmelisena: vallavanem, palgaline abivallavanem ja kolm vallavalitsuse liiget.

Mustvee vald osaleb liikmena või teeb koostööd järgmistes ühingutes: Eesti Linnade ja Valdade Liit, SA Jõgevamaa Arendus- ja Ettevõtluskeskus, MTÜ Peipsimaa Turism, MTÜ Peipsi-Alutaguse Koostöökoda, MTÜ Jõgevamaa Ühistranspordikeskus, MTÜ Jõgevamaa Koostöökoda, MTÜ Jõgevamaa Spordiliit Kalju, MTÜ Peipsi Kalanduspiirkonna Arendajate Kogu, MTÜ Eesti Avatud Noortekeskuste Ühendus, Eesti Muusikakoolide Liit.
Hetkeolukord 2026:
Avalike teenuste osutamine ja korraldamine jätkub piirkondlikul tasandil. Mustvee vallavolikogu ja valitsus asuvad Mustvee linnas. 
Mustvee Vallavolikogu 28.06.2023 otsusega nr 34 „Mustvee valla ametiasutuse struktuur ja teenistujate koosseis“ on kehtestatud uus valla ametiasutuse struktuur ja teenistuskohtade koosseis alates 01.07.2023. 
Mustvee Vallavolikogu 25.06.2025 otsusega nr 19 “Volikogu liikmete arvu määramine“, määrati Mustvee Vallavolikogu järgmise koosseisu liikmete arvuks 17.
Mustvee vallas jätkab tööd kriisikomisjon, mille ülesannete hulgas on ka Ukraina sõjapõgenikega seotud tegevuste koordineerimine, ülevaate koostamine vabade elamispindade ja majutusvõimaluste pakkumiste osas, elanikkonna jätkuv informeerimine kriisiolukorras toimetulekuks valla lehes, ennetus- ja teavitustöö valla veebilehel ja sotsiaalmeedia lehel jne.
Järgnevalt on toodud koondhinnang Mustvee valla arengueeldustele ja kitsakohtadele. Tegemist on pingereaga, kus arenguseminaril osalejad said välja tuua olulisemad punktid.

	Mustvee valla arengueeldused
	Mustvee valla kitsaskohad ja väljakutsed

	· omanäoline mitmekesine kultuur
· hästi välja arenenud traditsioonid, tuntud märgid (Peipsi sibul, kurk, kala, puidutooted, tunnussündmused)
· rahulik ja turvaline keskkond
· loodusressursid (järved, mets, põllumaa, jõed)
· Peipsi järv - toetab turismi ja kultuuri arengut
· loomisel Mustvee tervisekeskus – mitmekesised teenused, noored perearstid
· olemasolev kompetents ettevõtluses (puidutöötlemine, kalapüük ja töötlus, köögivili, metalli töötlemine)
· suured kultuuri- ja spordiüritused
· kohalikud legendid – Kalevipoeg
· kodulähedane haridus
· Peipsi sadamad (nii majandus kui veeturism)
· turism kui majandusharu - valdkonnas on ettevõtteid edukalt tegutsemas
	· (ühis)transport ja logistika
· noorte lahkumine piirkonnast
· haridusasutuste hoonete korrashoid ja kaasajastamine (renoveerimine) – vajalikud suured investeeringud
· madal palgatase ja madalad sissetulekud
· töökohtade puudus
· tööjõu puudus (oskustöölised), oskuste puudumine – ettevõtted ei saa laieneda
· (kogu) koolivõrk on korrastamata
· negatiivne iive
· Peipsi järve on vähe ära kasutatud, potentsiaali on enamaks
· haridusala alarahastamine (vald ja riik)
· 18-26 a noor on kaasamata
· kohalike teede ja tänavate kehv seisukord, vähe kergliiklusteid



2. [bookmark: _Toc206501905]MUSTVEE VALLA STRATEEGIA 2018-2030

2.1. [bookmark: _Toc206501906]Visioon 2030

Mustvee vald on Peipsimaa keskus – meeldiva elukeskkonna, mitmekultuurilise kogukonna ja ettevõtlike inimestega atraktiivne kodupaik ja külastuse sihtkoht.

2.2. [bookmark: _Toc206501907]Põhimõtted ja arengusuunad

Mustvee	valla	arendustegevuses	ja	strateegia	elluviimisel	lähtutakse	järgnevatest põhimõtetest:
· Avatud valitsemine – Mustvee valla juhtimine on läbipaistev ja detsentraliseeritud. Strateegiliste investeeringute ja ülevallaliste tegevuste kavandamine toimub keskselt, kohalike küsimuste lahendamine kohapeal piirkondades. Kogukonnakogude kaudu tagatakse valla valitsemisel kontakt rohujuuretasandiga.
· Uuenduslikkus – Arendustegevuste elluviimisel kasutatakse uuenduslikke lahendusi, tehes koostööd erinevate sektoritega. Oluline on arendada valla poolt pakutavaid e- teenuseid ning kasutada teenuste pakkumisel delegeerimist ja innovaatilisi mudeleid.
· Kogukondlik koostöö – Valla suureks väärtuseks on erinevad kogukonnad. Oluline on leida kokkupuutepunkte erinevate rahvuslike, usuliste ja muul moel eristuvate kogukondade vahel, säilitades samas nende eripära ja tagades nende jätkusuutlikku toimimise.
Mustvee valla strateegia põhineb neljal omavahel seotud arengusuunal, mis hõlmavad läbivalt kõiki eluvaldkondi:
· Ettevõtlik vald – Mustvee vallas on loodud ettevõtluseks soodsad tingimused. Ettevõtlikkust väärtustatakse ja toetatakse igas valdkonnas lapseeast täiskasvanuni. Soodustatakse kaugtööd ja paindlikku töökorraldust. Ettevõtjad on märgatud ja kaasatud valla arendustegevusse.
· Hea kodupaik – Mustvee vallas on turvaline ja meeldiv elukeskkond, mis toetab perede jäämist ja tulemist siia. Valla erinevad kogukonnad tegutsevad „ühes paadis“. Tehniline taristu on kaasaegne ja toimiv, tagatud on hea ühendus valla keskuse ning Tartu ja Tallinna suunal.
· Hooliv omavalitsus – Vallas on kaasaegse õpikeskkonnaga korrastatud haridusvõrk. Noorsootöö, kultuuri- ja sporditegevus on hästi korraldatud ja kõigile soovijatele kättesaadav. Elanikud on toetatud terve elukaare vältel, tagatud on heal tasemel tervishoiu- ja sotsiaalteenused.
· Peipsi pealinn – Mustvee vald on Peipsimaa keskus, piirkonna turismi arenguvedur ja hea mainega piirkond. Mustvee linn on toimepiirkonna keskus, kus on tagatud piirkondlikud kvaliteetteenused ning loodud eeldused täiendavate töökohtade tekkeks.

2.3. [bookmark: _Toc206501908]Strateegilised eesmärgid, tegevused ja investeeringud

Iga arengusuuna all on toodud strateegilised eesmärgid ning nende saavutamiseks vajalike tegevuste ja investeeringute loetelu. Lisaks on eesmärkide täitmise hindamiseks seatud mõõdikud.
1. ETTEVÕTLIK VALD:
Eesmärk (1): Tugev väikeettevõtlus ja kõrge ettevõtlusaktiivsus. Mõõdikud:
· Loodud ettevõtete arv 1000 elaniku kohta
· Majanduslikult aktiivsete ettevõtete arv
· Käibe ja investeeringute mahu kasv
· Tööhõive määr
Tegevused:
· Kaugtöö ja paindliku töökorralduse soodustamine.
· Valla ettevõtlusalade ja vabade tööstuseks sobivate pindade turundamine koostöös EASiga.
· Ettevõtlikkuse ja ettevõtlusalase õppe korraldamine lasteaiast täiskasvanuteni, Ettevõtliku Kooli programmi toetamine.
· Ettevõtjatele	koolituste	korraldamine	(turundus,	tehnoloogia,	keeleõpe,   puhkemajandus jm).
· Ettevõtjate ühistegevuse toetamine – ümarlauad, ühisbrändid, ühtne pakendamine, ühistuline tegevus jne.
· Ettevõtlus- ja töölaagrite ning malevate korraldamine noortele.
· Töötute noorte aktiviseerimine koostöös noortekeskuste ja sotsiaalosakonnaga (17.-26. aastased noored).
· Ettevõtlus- ja toetuste alane nõustamine koostöös JAEKi ja Leader- tegevusgruppidega.
· Ettevõtjate tunnustamine.
· Köögivilja- ja kalaklastri programmi ellukutsumine.
· Avinurme puidu kompetentsikeskuse arendamine.
· Oma valdkonna meistrite kaasamine ja piirkonda tagasi toomine.
· Koostöö Töötukassaga töötutega tegelemisel.

Investeeringud:
· Kiire internetiga kaugtöökohtade loomine (nt Mustvee äribüroo, teenuskeskused), investeeringud lairibaühendusse.
· Ettevõtlusalade arendamine piirkondades (Mustvee linnas endine Marati kompleks, Metsaküla ettevõtlusala, Avinurme ettevõtlusala, Voore ettevõtlusala).
· Ettevõtete toodete/ teenuste arendamine.

2. HEA KODUPAIK:

Eesmärgid:
(2) Turvaline elukeskkond, mis toetab perede jäämist ja tulemist siia.
(3) Valla kogukonnad ühes paadis.
(4) Korralik taristu ja ühendused.

Mõõdikud:
·   Elanike rahulolu küsitlus
·   Paindlike transpordilahenduste arv
·   ÜVK-ga hõivatud majapidamiste arv
·   Kattega teede pikkus
·   Kergliiklusteede pikkus
·   Tegutsevate kodanikuühenduste arv
·   Mittetulundustegevuseks eraldatud toetuste summa
Tegevused:
· Vabatahtliku pääste ja korrakaitse toetamine (sh riigikaitse, kaitseliit).
· Avaliku korra tagamine (valveteenus, kombineeritud, SMART-lahendused, veel liikumine).
· Ohtlike ja tühjade hoonete kasutusele võtmine, müük või likvideerimine.
· Ühistranspordi	arendamine,	koostöö	Jõgevamaa	Ühistranspordikeskuse	ja eraettevõtjatega.
· Paindlike ja uuenduslike transpordilahenduste arendamine (sõidujagamine, nõudesõit).
· Valla teede hooldamine ja remont.
· Riigimaanteede mustkatte alla viimine (Avinurme-Paadenurme, Voore-Kääpa, Vanassaare-Saare-Koseveski, Lepiksaare-Laekannu-Ulvi, Ulvi- Lilastvere, Vadi-Jõemetsa).
· Kodanikuühenduste tegevuse toetamine valla eelarvest.
· Valla MTÜde ja SAde ümarlaua korraldamine.
· Regulaarsete rahvakoosolekute korraldamine piirkondades.
· Koostöö kogukonnaga, vabatahtlike kaasamine, motiveerimine.
· Kogukondades tervist, sotsiaalkaitset ja turvalisust hõlmava tegevuse toetamine.
· Klubiliste kooskäimisvormide väljaarendamine erinevatele sihtrühmadele.
· Kogukonnakogude tegevuse toetamine.
· Piirkonnast pärit silmapaistvate inimestega kontakti loomine, nende sidumine valla arendustegevusse.
· Heakorratööde korraldamine piirkondades. 
· Osalemine hajaasustuse programmis.
· Pakiautomaadi teenuse arendamine Mustvee vallas.
· Elanike keskkonna-, kodanikukasvatuse ja riigikaitse teadlikkuse suurendamine.
· Kaasaegse, normidekohase ja toimiva jäätmekäitlussüsteemi väljaarendamine, jäätmete liigiti kogumise edendamine ja jäätmete kogumisringide korraldamine.
· Jäätmetekke, sh toiduraiskamise vähendamine, korduskasutuse ja jäätmete korduskasutuseks ettevalmistamise edendamine (sh korduskasutuspunktide rajamine), ringmajandus.
· Kliimamuutuste leevendamiseks ja nende mõjuga kohanemiseks looduspõhiste lahenduste kasutamine (sh nutikad sademevee taaskasutamise süsteemid, ökoparklad, rohekatused, avalikkuse teadlikkuse suurendamine kliimamuutuste mõjudest jne).
· Taastuvenergia tootmise ja tarbimise suurendamine (nt tänavavalgustuse, avalike hoonete  ja rajatiste lahendused jms).
· Elu- ja liigirikkuse suurendamiseks tihedamalt asustatud aladel looduspõhiste lahenduste kasutamine (veesilmad, lilleniidud, kogukonnaaiad, keskkonnahariduslikud huvipunktid, liigvee kiirema äravoolu soodustamiseks vajalikud maastikutööd, võõrliikide tõrje, niidetavate ja riisutavate alade vähendamine jne).
· Loodusalade kujundamine avalikuks kasutuseks (sh rohealad, matkarajad, puhkealad, rekreatsioon, õuesõpe jt).
· [bookmark: _Hlk103680478]Avalikel üritustel joogivee- ja korduskasutuslahendused.
· Jäätmetekke sh toiduraiskamise vähendamine ja korduskasutuse edendamine.
· Kliima- ja energiavaldkonna eesmärkide kaardistamine.
· Kriisiolukordade lahendusteks valmiduse tõstmine (evakuatsioonidega seonduv, elektri-ja sidesüsteemide väljaehitamine ja arendamine, (mobiilsete)generaatorite tagamine erinevates piirkondades evakuatsiooni hoonetes sh elektrisüsteemide väljaehitamine generaatorite ühendamiseks jne).

Investeeringud:
· Vabatahtlike päästjate hoonetesse investeerimine ja tehniliste vahendite soetamine (Avinurme, Lohusuu, Voore, Mustvee).
· Avalike hoonete energiasäästlikuks muutmine.
· Investeeringud IT lahendustesse ja lairibaühendusse.
· Kergliiklusteede võrgustiku arendamine, riigimaanteede äärde kergliiklusteed.
· Tiheasustusaladel valla teede tolmuvaba katte alla viimine.
· Tühjade hoonete kasutusele võtmiseks vajalikud investeeringud (äri, loovmajandus, üürikorterid).
· Energiasäästliku tänavavalgustuse lahendused.
· Soojamajanduse kaasajastamine, sh energiatõhususe edendamine (katlamajad, trassid).
· Ühisveevärgi- ja kanalisatsioonisüsteemi investeeringud (Avinurme, Ulvi ja Pärniku, Kääpa, Voore, Lohusuu, Mustvee linn, Raja-Kasepää, Vilusi).
· Purgimissõlmede rajamine.
· Jäätmejaamade/ jäätmekogumiskohtade/  korduskasutuspunktide rajamine ja arendamine.
· Külakeskuste arendamine.
· Bussiootealade ja -paviljonide korrastamine ning rekonstrueerimine.
· Kalmistute laiendamine ja tugitaristu (piirdeaiad, parklad jms) arendamine.
· Mustvee valla avalike sildade hooldustööd ja vajadusel rekonstrueerimine. 
· Maaparandus- ja sademeveesüsteemide korrastamine.
	                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                               
3. HOOLIV OMAVALITSUS:

Eesmärgid:
(5) Kaasaegse õpikeskkonnaga korrastatud haridusvõrk.
(6) Aktiivne ja korraldatud noorsootöö, kultuurielu ja sporditegevus.
(7) Heal tasemel ja kättesaadavad tervishoiu- ja sotsiaalteenused.
(8) Kõrge haldusvõimekus. 
Mõõdikud:
· Elanike rahulolu küsitlus
· Vallas pakutavate sotsiaalteenuste arv
· Erinevate teenuste arv piirkondlikes teenuskeskustes
· Haridusasutuste ruutmeetrite arv laste kohta
· Haridusasutuste rahulolu küsitlus
· Kultuuri- ja spordisündmuste arv
· Spordiharrastajate arv

Tegevused:
· Haridusvõrgu korrastamine.
· Haridusasutuste õpetajate ja tugispetsialistide koolitamine, spetsialistide ressursi tõhusam kasutamine, motiveerimise ja tasustamise põhimõtete loomine.
· Koostöö	arendamine	haridusasutuste	vahel	–	juhtide	klubi,	ainesektsioonid, huvitegevus, erinevad tasandid ja tegevused.
· Mustvee Valla Noortekeskuse arendamine– valla noortetubade tegevuse koordineerimine, tööpõhimõtete ühtlustamine, noorte arengu toetamine, noortele arendavateks vabaaja tegevusteks võimaluste loomine jne.
· Töötute noorte aktiviseerimine.
· Huvitegevuse korrastamine ja koordineerimine – kaardistamine, ühtsed põhimõtted ja reeglid, ringijuhid ja treenerid, toetuste korra uuendamine.
· Piirkonna eripära (Peipsi) ja võimaluste rakendamine huvi- ja sporditegevusse.
· Valla	erinevate	kultuuriasutuste	regulaarne	koostöö	(sh	ühine	kultuuri-	ja spordikalender).
· Valla spordiasutuste regulaarne koostöö.
· Koolieelsete lasteasutuste õuealade parendamine ja mänguväljakutele uute atraktsioonide paigaldamine.
· Traditsiooniliste kultuuri- ja spordiürituste jätkamine.
· Valla kultuuri- ja sporditegevuse koordineerimine, vastavate töökohtade loomine.
· Kõrgelt (5-6-7 aste) kvalifitseeritud treenerite toetamine.
· Aktiivne osalemine maakondlikel ja üleriigilistel spordiüritustel.
· Liikumise- ja spordiharrastajatele erinevate võimaluste loomine ja arendamine.
· Avinurme ujula teenuste arendamine ja ujumise algõppe korraldamine.
· Raamatukoguvõrgustiku pidev arendamine ja kaasajastamine.
· Koostöös teenuse osutajatega mobiilse eriarsti ja perearsti teenuse arendamine.
· SA Mustvee Tervis tegevuse toetamine ja teenuste arendamine (taastusravi, vaimne tervis, töötervishoid).
· Perearsti vastuvõtupunktide töö jätkamine teenuskeskustes.
· Päevakeskuste	arendamine	piirkondades,	tegevusjuhendajate	ja	spetsialistide kaasamine.
· Erivajaduste varajane märkamine.
· Koduõenduse väljaarendamine igas teenuskeskuses.
· Tugiisikute ja isiklike abistajate leidmine, koolitamine ja motiveerimine.
· Töö peredega teenuste kasutamiseks – edulood teenuste saamisel, kogemus, nõustamine.
· Tervislike eluviiside propageerimine sünnist-surmani.
· Perekondade, lähedaste, kaassõltlaste toetamine ja perede toimetuleku toetamiseks peretöötaja rakendamine.
· Maakonna terviseprofiili ning laste ja perede heaolu arengukava tegevuste rakendamine vallas tervise, laste ja perekondade heaoluks (erinevad rekreatsioonimeetmed, tugikeskuse teenused kättesaadavamaks, erinevad toetused jne).
· Sotsiaalhoolekande ja tervishoiu võrgustikutöö laiendamine.
· Tervise ja turvalisuse nõukogu/mõttekoja moodustamine ning tegevuste lõimimine erinevate valdkondadega (sots, haridus, noorsootöö, ohutus-turvalisus jne).
· Piiriülene koostöö sõprusomavalitsuste ja -piirkondadega.
· Valla juhtimisstruktuuri korrastamine.
· Vallavalitsuse töötajate koolitamine ja motiveerimine.
· Valla e-teenuste arendamine.

Investeeringud:
· Mustvee linna hariduskeskuse/lasteaia ehitamine ja/või olemasolevate koolihoonete rekonstrueerimine.
· Avinurme lasteaia uue hoone ehituse planeerimine ja ehitamine.
· Avinurme vana koolimaja renoveerimine (sööklakompleks, hoone 2.korrus)
· Lohusuu Kooli ümberkorraldamine.
· Valla omandis olevatele hoonetele parema rakenduse leidmine.
· Mustvee Valla Spordikeskuse hoone rekonstrueerimine ja energiatõhusaks muutmine.
· Mustvee valla staadionite, spordirajatiste, spordihoonete renoveerimine ja korrastamine.
· Terviseradade ning suusa- ja matkaradade rajamine ja korrashoid.
· Noortetubade renoveerimine ja vahendite soetamine.
· Mustvee valla koolides digitaristu (sh arvutiklassides) kaasajastamine, statsionaarse ja/või mobiilse loodusainete õppeklassi ning video- ja stuudioklassi rajamine.
· Mitmefunktsiooniliste	teenuskeskuste	väljaarendamine	koos	kõikide	teenustega (pesupesemine, supiköök, dušš, päevahoid, eakate kooskäimiskoht, noortetuba jne).
· Kultuuri- ja rahvamajade renoveerimine, sh kogukonnaköökide kui seltsitegevuse arendamine.
· Vallas laululavade ja esinemisplatside arendamine (sh promenaad, kaldakindlustus, parkla, mobiilne lava jne).
· Kiriku hoonete renoveerimine.
· Skate- parkide rajamine ja arendamine Mustvee vallas.
· Sotsiaaltransporditeenuse arendamine.
· Erihoolekande klientidele kodu, sotsiaalpindade tagamine (juhendamine ja jälgimine).
Sotsiaalmaja rajamine ja sotsiaalkorterite kaasajastamine ning erivajadustele kohandamine.
· Ligipääsetavus	avalikele	asutustele	–	käsipuud,	kaldteed,	karestatud	trepid, vaegnägijatele märgistused.
· Väljaspool kodu osutatava ööpäevaringse üldhooldusteenuse arendamine ja täiendavate hoolduskohtade loomine.
· Hooldusravi teenuse parandamiseks teenuste arendamine ja hoonete renoveerimine/kaasajastamine.
· Kaasava eelarve rakendamine.

4. PEIPSI PEALINN:

Eesmärgid:
(9) Mustvee vald on Peipsimaa keskus, piirkonna turismi arenguvedur ja hea mainega piirkond.
(10) Mustvee linn on toimepiirkonna keskus.


Mõõdikud:
· Turismiobjektide külastajate arv
· Majutus- ja toitlustuskohtade arv
· Ööbimiste arv majutuskohtades
· Teenuste arv Mustvee sadamas
· Piirkonna maine ja tuntuse uuring
Tegevused:
· Mustvee linnaruumi arendamine – linnakeskus, ühtne sõnum/märk, valgustus jne.
· Investorite leidmine SPA-konverentsikeskuse rajamiseks.
· Süsteemne mainekujundus – atraktiivne elamise, suvitamise ja turismi piirkond.
· Mustvee sadama teenuste arendamine, sh toitlustuseks korralike võimaluste loomine.
· Kohaliku toidu arendamine ja väärindamine.
· Turismiturunduse ja tootearenduse tegevused koostöös Peipsimaa Turismi, Leader- tegevusgruppide, Jõgevamaa Arendus- ja Ettevõtluskeskus SA, Turismiklastri ja teiste partneritega. Turismivõrgustike toetamine ja arendamine.
· Lugude ja legendide loomine ja säilitamine.
· „Kalevipoja tee“ – legendid, kivid jne.
· Alevi- ja külakeskuste arendamine (keskväljakud jne).
· Traditsiooniliste ürituste toetamine ja edasiarendamine/rahvusvahelistumine, sh rahvusõhtute korraldamine – Peipsimaa kultuurid.
· Talveturismi arendamine – üritused, kalapüük, uisutamine, suusatamine, järvele vedu.
· Valla turismikoordinaatori töökoha loomine.
· Avaliku ranna loomine Mustvees.
· Supluskohtade ja puhkealade arendamine piirkondades.
· Veeturismi arendamine – jahiturism, aktiivsed tegevused järvel.
· Laevaliikluse arendamine Peipsi järvistul.

Investeeringud:
· SPA-konverentsikeskuse rajamine.
· Peipsi promenaadi väljaehitamine koostöös Peipsimaa omavalitsustega.
· Avinurme-Mustvee	kitsarööpmelise	raudteelõigu	(1	km)	ja	sellega	seonduva tugitaristu arendamine.
· Korrastatud	puhkeala	rajamine	Mustveesse	–	vaateratas,	puhkekohad, mänguväljakud, toitlustus, rand jne.
· Sadamate arendamine ja laevatamiseks soodsate tingimuste loomine.
· Külasadamate, lautrikohtade, paadisildade ja slippide rajamine ning korrastamine.
· Värske kala müügikohtade arendamine.
· Kogukonnaköökide arendamine.
· Kohaliku kauba turud üle valla - Kääpa OTT, Raja turg, parkimiskohad maantee ääres.
· Kasepää laululava arendamine (tantsuplats, promenaad, kaldakindlustus, parkla).
· Peipsi järvel sõitmiseks sobiv kruiisilaev Mustvee sadamasse.
· Muuseumide ja külastuskeskkondade arendamine.
· Visuaalselt ühesuguste müügikohtade ja puhkekohtade rajamine.
· Külastusobjektide viidastamine, infotahvlite paigaldamine.
· Virgestus- ja rekreatsioonialade rajamine ja arendamine.



[image: Pilt, millel on kujutatud tekst

Kirjeldus on genereeritud automaatselt][image: ]
Mustvee valla strateegiakaart

Mustvee vald on Peipsimaa keskus – meeldiva elukeskeskkonna, mitmekultuurilise kogukonna ja ettevõtlike inimestega atraktiivne kodupaik ja külastuse sihtkoht

6. Aktiivne ja korraldatud noorsootöö,kultuurielu ja spordi-tegevus
5.Kaasaegse õpikesk-konnaga korrastatud haridusvõrk

4. Korralik taristu ja ühendused








[image: ]Avatud valitsemine
Uuenduslikkus
Kogukondlik koostöö

3. [bookmark: _Toc206501909]ARENGUKAVA ELLUVIIMINE JA SEIRE
Mustvee valla arengukava viiakse ellu koostöös volikogu, vallavalitsuse, ettevõtjate ja kolmanda	sektori	organisatsioonidega.	Strateegias	on	määratletud	investeeringud	ja tegevused, mille rahastamine toimub lähtuvalt eelarvestrateegiast ja konkreetse aasta vallaeelarvest.
Vallavalitsus teostab iga-aastaselt arengukava ülevaatamise ning teeb valla majandusaasta aruandes kokkuvõtte arengukava täitmise kohta. Arengukava seire ja hindamine toimub järgmiselt:
· Iga kolme aasta tagant hinnatakse seatud eesmärkide saavutamist lähtuvalt mõõdikutest ning viiakse läbi elanike rahulolu küsitlus. Esimene rahulolu küsitlus viiakse läbi aastal 2020.
· Iga-aastaselt vaadatakse üle tegevuste ja investeeringute nimekiri ning vajadusel viiakse sisse korrektuurid.

Arengukava on lisaks vaja üle vaadata teiste strateegiliste dokumentide uuendamisel
või koostamisel (nt valla ühisveevärgi ja -kanalisatsiooni arendamise kava, teehoiukava jms). Arengukava uuendamisel lähtutakse Mustvee Vallavalitsuse määrusest „Arengukava ja eelarvestrateegia koostamise kord“.

